stanford-oval/wikipedia huggingface dataset:
Luettelo virassa ollessaan kuolleista valtioiden ja hallitusten päämiehistä
Ennen vuotta 1850

| Valtioiden ja hallitusten päämies | Vuosi | Valtio | Titteli | Kuolipaikka | Kuolipaikka | Kuolinsyy |
| --- | --- | --- | --- | --- | --- | --- |
| Spencer Compton | 1743 |  Ison-Britannian kuningaskunta | Yhdistyneen kuningaskunnan pääministeri | Westminster |  Ison-Britannian kuningaskunta | Sairaus |
| Henry Pelham | 1754 |  Ison-Britannian kuningaskunta | Yhdistyneen kuningaskunnan pääministeri | Westminster |  Ison-Britannian kuningaskunta | Sairaus - ihotulehdus |
| Charles Watson-Wentworth | 1782 |  Ison-Britannian kuningaskunta | Yhdistyneen kuningaskunnan pääministeri | Wimbledon |  Ison-Britannian kuningaskunta | Sairaus - influenssa |
| William Pitt nuorempi | 1806 |  Ison-Britannian ja Irlannin yhdistynyt kuningaskunta | Yhdistyneen kuningaskunnan pääministeri | Putney |  Ison-Britannian kuningaskunta | Sairaus - peptinen haavauma |
| Mateo de Toro Zambrano | 1811 |  Chile | Chilen presidentti | Santiago de Chile |  Chile |  |
| Spencer Perceval | 1812 |  Ison-Britannian ja Irlannin yhdistynyt kuningaskunta | Yhdistyneen kuningaskunnan pääministeri | Westminster |  Ison-Britannian ja Irlannin yhdistynyt kuningaskunta | salamurha |
| George Canning | 1827 |  Ison-Britannian ja Irlannin yhdistynyt kuningaskunta | Yhdistyneen kuningaskunnan pääministeri | Chiswick |  Ison-Britannian ja Irlannin yhdistynyt kuningaskunta | Sairaus - keuhkokuume |
| Pedro Blanco Soto | 1829 |  Bolivia | Bolivian presidentti | Sucre |  Bolivia | salamurha |
| Ioannis Kapodistrias | 1831 |  Kreikka | kuvernööri | Nafplio |  Kreikka | Salamurha – ampuminen ja puukottaminen |
| Manuel González Salmón | 1832 |  Espanja | Espanjan pääministeri | Madrid |  Espanja | Sairaus |
| Casimir Pierre Périer | 1832 |  Ranska | Ranskan pääministeri | Pariisi |  Ranska | Sairaus - kolera |
| Miguel Barragán | 1836 |  Meksiko | Meksikon presidentti | México |  Meksiko | Sairaus - lavantauti |
| José Gaspar Rodriguez de Francia | 1840 |  Paraguay | Paraguayn presidentti | Asunción |  Paraguay | Sairaus |
| William Henry Harrison | 1841 |  Yhdysvallat | Yhdysvaltain presidentti | Washington, D.C. |  Yhdysvallat | Sairaus - keuhkokuume tai enterokuumer |
| Agustín Gamarra | 1841 |  Peru | Perun presidentti | Ingavi |  Peru | Tapettu taistelussa |
| Philippe Guerrier | 1845 |  Haiti | Haitin presidentti | Saint-Marc |  Haiti | Sairaus |
| Mathabarsingh Thapa | 1845 |  Nepalin kuningaskunta | Nepalin pääministeri | Kathmandu |  Nepalin kuningaskunta | Salamurha |
| Fateh Jung Shah | 1846 |  Nepalin kuningaskunta | Nepalin pääministeri | Kathmandu |  Nepalin kuningaskunta | Salamurha |
| Jean-Baptiste Riché | 1847 |  Haiti | Haitin presidentti | Port-au-Prince |  Haiti | Sairaus tai myrkytys |
Maggie Blue O’Hara

| Maggie Blue O'Hara> Henkilötiedot |
| --- | --- |
Syntynyt:  Victoria, Brittiläinen Kolumbia
Ammatti:  näyttelijä
Näyttelijä
Taiteilijanimet:  Maggie Blu O'Hara Maggie O'Hara
Aktiivisena:  1989–
Merkittävät roolit:  Varjokissa (X-Men: Evolution)
Aiheesta muualla
IMDb 
Maggie Blue O'Hara (s. Victoria, Brittiläinen Kolumbia) on kanadalainen näyttelijä, joka tunnetaan useiden animesarjojen dubbausroolien lisäksi Varjokissan äänenä Daytime Emmy palkitussa X-Men: Evolutionissa.
Ura

Ennen ääninäyttelemistä O'Hara teki näytelmärooleja televisiosarjoihin Wiseguy ja Neon Rider, kunnes sai ensimmäisen ääniroolinsa animaatiosarjasta My Little Pony Tales. Sittemmin hän on tehnyt enimmäkseen dubbausrooleja animeen, kuten Dragon Ball Z, Ranma ½, Inuyasha ja MegaMan NT Warrior. Ääniroolien ohella O'Hara tekee edelleen pieniä näytelmärooleja televisiosarjoihin ja elokuviin.
Nelsonin piirikunta (Virginia)

Nelsonin piirikunta (engl. Nelson County) on Yhdysvaltojen Virginian osavaltiossa sijaitseva piirikunta. Sen väkiluku oli 14 930 vuonna 2019. Piirikunnan hallintokeskus on Lovingstonin kunta. Piirikunta perustettiin vuonna 1807.
Aiheesta muualla

Kuvia tai muita tiedostoja aiheesta Nelsonin piirikunta (Virginia) Wikimedia Commonsissa
Mucuchíes

| Mucuchíes |
| --- | --- |

Avaintiedot
Alkuperämaa:   Venezuela
Rodun syntyaika:  1500-luku
Alkuperäinen käyttö:  karjan vartiointi ja suojelu
Nykyinen käyttö:  vahtikoira
Muita nimityksiä:  Nevado, Perro de los Páramos, Perro Paramero, Perro Gocho, Venezuelan Sheepdog
FCI-luokitus:  ei FCV: ryhmä 2
Ulkonäkö
Paino:  uros 33–50 kg, narttu 30–37 kg
Säkäkorkeus:  55,9–71,1 cm
Väritys:  valkoinen tai valkoinen hunajanvärisin, punaruskein, mustin tai harmain merkein
Mucuchíes eli venezuelanpaimenkoira (Venezuelan Sheepdog) on venezuelalainen koirarotu. FCI ei ole toistaiseksi tunnustanut sitä, mutta Venezuelan Kennelliitto Federación Canina Venezolana (FCV) on hiljattain hyväksynyt sen viralliseksi roduksi.
Ulkomuoto

Mucuchíesilla on lyhyt karvapeite ja sen raajoissa on hapsut. Väritys on joko valkoinen tai valkoinen hunajanvärisin, punaruskein, mustin tai harmain merkein. Mucuchíes painaa 30–50 kg ja sen säkäkorkeus vaihtelee 55,9–71,1cm välillä.
Luonne ja käyttäytyminen

Rotu on erittäin rakastava, älykäs ja aktiivinen. Sosiaalistaminen ja määrätietoinen koulutus ovat välttämättömiä, sillä se voi olla aggressiivinen vieraita kohtaan.
Alkuperä

Mucuchíesin alkuperä on epämääräinen, mutta sen tiedetään olevan kotoisin Rangelin kuntaan kuuluvasta Mucuchíesin kylästä Méridan osavaltiosta, jossa se on toiminut Andien vuoristokoirana. 1500-luvun lopussa se saapui Venezuelan Andeille ja vartioi ja suojeli siellä karjaa petoeläimiltä. Espanjalaisten uskotaan tuoneen sen maahan ja sen esi-isiin lukeutuvat espanjanmastiffi, pyreneittenmastiffi, algerianmastiffi, aidi ja pyreneittenkoira. Vuosien saatossa kyseisiä rotuja risteytettiin keskenään sekä paikallisten venezuelalaisten koirien kanssa, ja niin saatiin aikaan voimakas ja erittäin monikäyttöinen työkoira. Vuonna 1926 mucuchíes oli levittäytynyt koko Venezuelan alueelle ja myös osittain sen ulkopuolelle. Maalaus, jossa esiintyy hevosella ratsastava Simón Bolívar mucuchíesin kanssa, joka annettiin hänelle hänen ylittäessään Venezuelan, on kuuluisa. Huono jalostus vahingoitti kantaa ja vuonna 1961 perustettiin yhdistys varmistamaan sen, että jalostus parantuisi. Vuonna 1964 rotu nimettiin Venezuelan kansalliskoiraksi. Vuonna 2012 Venezuelan Kennelliitto viimein tunnusti rodun.
Kuuluisia mucuchíeseja

Nevado oli Simón Bolívarin koira ja pysyi hänen rinnallaan taisteluissa kuolemaansa asti.
Progreso lahjoitettiin Henrique Capriles Radonskille hänen Méridan osavaltiossa pitämänsä poliittisen kampanjan aikana.
Hoito

Rotu kaipaa paljon liikuntaa ja kaipaa lenkkien lisäksi säännöllistä irti juoksemista suurella alueella. Se ei kaipaa paljoa harjausta.
Aiheesta muualla

Mucuchíesia käsittelevä lehti
Mucuchíes-informaatio
Mucuchíes-kuvia
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mucuchies
Kolme vaaleaa mucuchíesia.
Käännös suomeksi
Levänen (Pihtipudas)

| Levänen |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas, Kinnula
Koordinaatit:  63°20′05″N, 25°16′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  Leväjoki 
Järvinumero:  14.449.1.003
Mittaustietoja
Pinnankorkeus:  164,7 m  
Pituus:  660 m  
Leveys:  130 m  
Rantaviiva:  2,123 km  
Pinta-ala:  5,041 ha  
Saaria:  5 
 fiLevänen 
Levänen  on Keski-Suomessa Pihtiputaalla ja Kinnulassa Seläntauksen lähellä sijaitseva lampi.
Maantietoa

Lampi on 660 metriä pitkä, 130 metriä leveä, ja sen pinta-ala on 5,0 hehtaaria. Lammella on kartan mukaan 5 saarta.  Sen rantaviivan pituus on 2,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Urpilanjoen valuma-alueeseen (14.449) se kuuluu. Lammen vedenpinnan korkeus on 164,7 metriä mpy.
Mustila (Inkeri)

Mustila (ven. Мустилово, Mustilovo t. Mustolovo) oli inkeriläinen kylä, joka kuului Lempaalan luterilaiseen seurakuntaan. Kylä sijaitsi korkealla selänteellä seurakunnan länsiosassa, Kivennavan pitäjän  suunnassa. Rajalle oli noin 10 km.
Kylä on listattu jo vuoden 1500 Novgorodin Vatjan viidenneksen verokirjassa ("Mustilamäki" Raudun pogostassa). Ruotsin vallan aikana vuonna 1642 mainitaan kaksi Mustilan kylää ja niissä asui Mats Jöranson, Bengt Namuin (Naumainen) ja Timofeof. Vuonna 1696 kuului Mustilan kylä eversti Morathenin Treutendorf -hoviin ja kylässä asuivat Simon Pusty (Puusti), Henrik Jakobson, Sigfred Akaby, Jöran Norkko, Simon Toikka ja Markku Harakka. Vuonna 1744 Mustilassa oli kirjoilla suvut Suutari (Kajaanista kotoisin), Pullinen, Häyry, Kahi, Lavonen, Pekki, Puusti, Paalanen, Kettunen, Laitiainen, ja Toivokainen.
Vuonna 1849 kylässä asui 397 ihmistä (188 miestä ja 209 naista), kaikki - inkeriläisiä (äyrämöisiä), ja sen lisäksi 76 Suomen suomalaista.
Kylän osia olivat Perämustila, Kokkola ja Pekinmäki. 1900-luvun alussa kylässä toimi nuorison hengellinen yhdistys, maalaisyhdistys ja osuuskauppa. Kylän pääelinkeinot olivat lypsykarjan kasvatus ja heinäteko. Maito ja heinä myytiin Pietariin. Vuosina 1918-1919 Pohjois-Inkerissä käynnistyi sotatoimet ja osa väestöstä pakeni Suomeen, mutta palasi Tarton rauhan jälkeen takaisin.
Vuonna 1926 kylässä oli 103 taloa ja 471 asukasta, niistä inkeriläisiä 463. Isoja sukuja kylässä olivat Kähäri, Karjalainen, Pekki, Kuparinen, Laitinen ja Pullinen. Kirjailija Tyyne Lehtonen o.s. Laitinen ja kansanrunoudentutkija Elina Timonen o.s. Pekki oli syntyneet Mustilassa.
Kesällä vuonna 1936 kylän talonpojat saivat karkotuspäätöksen rajavyöhykkeen tyhjentämisen takia ja pakotettiin muuttamaan muualle. Talvisodan jälkeen rajan siirryttyä entiset asukkaat toivoivat päästä palaamaan kotikyläänsä, mutta turhaan, he saivat ainoastaan käydä katsomassa kotiseutuaan ja totesivat että siellä ei mitään ole, raunioita vaan.
Mediataiteen peruskäsitteitä

Artikkelissa esitellään mediataiteen muotoja ja tekniikoita.
Videonauhateos

Videonauhateos (engl. Video art, single videotape) on erilaisille videoformaateille (Betacam, U-matic, laserdisc, VHS, DVD jne.) tallennettu ja sen kautta esitettäväksi tarkoitettu lineaarinen itsenäinen teos. Näitä teoksia kutsutaan videotaiteeksi erotukseksi kokeellista elokuvasta tai taidedokumenteista. Videotaideteoksia esitetään joko itsenäisesti videoesityksinä televisiomonitorista tai projisoituna videoprojektorilla kankaalle tai television välityksellä.
Videonauhateoksen formaatteja voivat olla U-matic LB ja HB, Betacam SP, Hi8, miniDV, DVD-cam, DVC-Pro ja Digi-Betacam.
Multimediateos

Multimediateos (engl. Multimedia art, CD-ROM art, multimedia work) on jollekin formaatille (CD-ROM, CD-I, DVD) tallennettu itsenäinen epälineaarinen taideteos, jonka käyttämisessä on tietokoneella tehdyillä valinnoilla keskeinen osa.
Multimediateosten formaatteja voivat olla muun muassa CD-ROM, DVD-ROM, Flash, Macromedia Director.
Verkkoteos

Verkkoteos (engl. Network art, internet art) on erilaisia lähinnä internetiin tarkoitettuja ohjelmia (selaimia kuten Netscape, Internet Explorer) hyväkseen käyttävä itsenäinen taideteos, jota käytetään tietoverkon kautta. Teokset voivat olla CD-romien kaltaisia navigoitavia multimediateoksia, tai kolmiulotteisia tiloja (esimerkiksi VRML-selainten kautta). Niiden keskeinen ominaisuus voi olla myös erilaiset reaaliaikaiset kommunikaatioperformanssit.
Verkkoteosten tekniikkoja ovat muun muassa HTML, XML, Java, JavaScript, Flash, QuickTime, Windows Media Player, Real Player, Shockwave, VRML.
Valoteos

Valoteos (engl. Light art, light work)on itsenäinen taideteos, jossa käytetään teoksen keskeisenä kuvallisena ilmenemismuotona erilaisten valonlähteiden tai eri tavoilla tuotetun valon tuottamia valonäkymiä ja/tai näiden heijastumia. Valoteosten sijaintipaikkoja voivat olla erilaiset tilat ulkona tai sisällä.
Valoteosten tekniikoita ovat esimerkiksi seuraavat. Valonlähteen ohjauksen mukaan: ohjauskonsolit, valopöydät tai ohjausprotokolla, esimerkiksi Dmx, ethernet, 0–10 V, sekä himmentimet, heijastimet, rajaimet, värifiltterit, gobot, johdotus. Valonlähteitä ovat polttimot, tuli tai räjähdykset.
Ääniteos

Ääniteokset (engl. sound art, radio art, sound space work) ovat erilaisia itsenäisiä taideteoksia, joissa käytetään joko erilaisia nauhoitteita tai reaaliaikaista äänilähdettä luomaan äänitila tai -maailma. Ääniteosten esiintymispaikat voivat olla ulkona tai sisällä, tai se voi olla broadcast tai netcast lähetys esimerkiksi radiossa tai internetissä.
Ääniteosten tallennustekniikoita ovat muun muassa analoginen nauha, CD, C-kasetti, minidisc, DAT, DVD-audio, SACD, MP3, WAV ja AIFF.
Multivisio

Multivisio (engl. Multivision, Multi-Image) on itsenäinen taideteos, jossa käytetään lähinnä valokuvia, videoita ja ääntä muodostamaan yhdelle tai usemalla katselupinnalle kokonainen audiovisuaalinen lineaarinen kokonaisuus.
Multivisiotekniikoita ovat diaprojektori, elokuvaprojektori, videoprojektori, stereoääni ja monikanavatekniikka.
Installaatio

Installaatioiksi (engl. Installation, space art, space oriented art) kutsutaan itsenäisiä tilataideteoksia, jotka rakentuvat johonkin tilaan ottaen huomioon sen ominaisuudet. Installaatiot koostuvat esineistä, rakennelmista ja mediateknologian esitysvälineistä (kuten videoista, elokuvista, äänistä, valoista). Voidaan erikseen vielä tarkentaa onko teos videoinstallaatio, elokuvainstallaatio mediainstallaatio, valoinstallaatio tai ääni-installaatio tai näiden yhteisteos tai onko kyse lattia- katto- tai seinäinstallaatiosta.
Installaatioiden tekniikoita ovat esimerkiksi video- tai elokuvaprojektori, videonauha tai DVD tai tietokone.
Virtuaalitodellisuus

Virtuaalitodellisuudella (lyhenne VT, engl. Virtual, virtual reality , VR, cyberspace, artificial reality) tai keinotodellisuudella tarkoitetaan mediainstallaatioita ja -tiloja, joissa tietokoneella tuotettu komiulotteinen kuvatila tuotetaan katsojalle siten että hän kokee olevansa kuvan sisällä (immersiivinen 3D-kuvatodellisuus). VT-tiloja voidaan kokeilla niin sanotun VT-kypärän tai lasien kautta, jossa stereokuva tuotetaan suoraan silmien eteen sijoitettujen monitorien kautta tai niin sanotuilla cave-installaatioilla, joissa käytetään kolmea tai useampaa projisointipintaa, joiden kuvatilan sisällä ihmiset voivat seisoa, liikkua tai liikuttaa tilassa olevia kuvaobjekteja. Tilaan on luotu usein myös kolmiulotteinen äänimaailma. VT-taideteokset ovat itsenäisiä teoksia, joissa edellä mainittuja tekniikoita käytetään hyväksi. Kielitoimisto suosittaa käsitteitä keinotodellisuus tai tekotodellisuus mutta mediakulttuurin parissa työskentelevät puhuvat virtuaalitodellisuudesta alan kansainvälisen käytännön mukaisesti.
Tekniikkaa ovat erikoisesti VT-todellisuuden luomiseen ja esittämiseen liittyvät nopeat tietokoneet ja esitystekniikat ja rakennetut tilat.
Interaktiivinen teos

Interaktiivinen teos (engl. Interactive art, interactivity) on itsenäinen taideteos, jossa käytetään erilaisia vuorovaikutteisia tekniikoita, projisointitiloja ja mediamuotoja, joissa keskeisenä ideana on tarjota katsojalle/kokijalle mahdollisuus olla vuorovaikutuksessa teoksen materiaalien, osien ja multimediamateriaalin kanssa.
Interaktiivisten teosten tekniikkoja ovat muun muassa Macromedia Director, MAX ja muut ohjelmat, valo-, liike- ja äänisensorit, projisointipinnat ja valkokankaat.
Elokuva

Elokuvalla (engl. Experimental film, avant garde film, documentary film, narrative film, fiction) tarkoitetaan filmimateriaalilla kuvattua, leikauttua ja esitettävää lineaarista itsenäistä taideteosta, jota katsotaan projisoidun pinnan kautta. Mediataideyhteydessä kokeelliseksi elokuvaksi kutsutaan elokuvan kerronnallista muotoa, jossa perinteinen narratiivinen kerronta on hajotettu ja teoksen kuvallinen muoto on ”kokeileva” kuvaukseltaan ja leikkaukseltaan tai filmin normaalista pokkeavan kehitysprosessin kautta.
Elokuvien esitystekniikoita ovat muun muassa filmit, kuten 70 mm, 35 mm, Super 16 mm, 16 mm ja 8 mm (kaitafilmi). Äänitekniikoita ovat muun muassa mono, stereo, Dolby ja DTS.
Mediaperformanssi

Mediaperformanssi (engl. Media performance, live event) tarkoittaa performanssi- tai live-tapahtuman muotoa, jossa esityksessä mediateknologialla tai kommunikaatiolla teknologian kautta on merkittävä osuus.
Mediaperformanssien tekniikoita ovat erilaiset mediateknologian välineet.
Uusmediataide

Uusmediataide (engl. New media art) on sana, jolla nuoremmat, lähinnä digitaalisen teknologian työkalut omaksuneet "videopelisukupolven" edustajat haluavat erottautua vanhemmasta videotaiteen, installaatioiden ja analogisilla välineillä työskentelevistä, sekä selkeästi taiteeksi hyväksytyn taiteen alueella toimijoista.
Ohjelmistotaide

Ohjelmistotaide (engl. Open access, open source, programming art, net art, software art, database) on uuden mediakulttuurin kansainvälisiä kasvualueita. Kyseessä on taiteen alue, jonka välineenä on tietokoneen ohjelmalla tuotettu algoritminen koodi ja aiheena ohjelmistojen kulttuuriset ja sosiaaliset kytkennät. Ohjelmistotaiteen lähtökohtana eivät ole ohjelmistotuotannon käytännönläheiset tarpeet – perinteisten softatyökalujen sijaan kohteena ovat esimerkiksi ohjelmistoihin liittyvä käsitteellinen tarkastelu, estetiikka, digitaalinen kulttuuriperintö ja media-aktivismi. Myös tietokanta voidaan esittää taideteoksen muodossa.
Ohjelmistotaiteen tekniikoita ovat muun muassa CuSeeMe, DHTML, ladattava tekniikka, jossa taideteos on toimiakseen ladattava koneeseen aina erikseen, email-taideteos (vertaa fax-taideteos), Flash, HTML, Java, JavaScript, MP3 (teos sisältää MP3-audion), Perl, QuickTime, RealPlayer, Shockwave, tietokanta (kuten SQL tai Filemaker, VRML ja WMP.
Mobiilielokuva

Mobiilielokuvaa (engl. Mikrocinema, mikromovie, mikroelokuva, mikroaika, mobie) katsotaan mobiililaitteesta, kuten kännykästä. Elokuvien ja television katselu internetissä ja kännyköissä yleistyy valtavaa vauhtia. Valkokankaalle tai lyhytelokuviksi toteutetut sisällöt kuitenkin harvoin hyödyntävät uusia mahdollisuuksia tai soveltuvat sellaisenaan uusiin jakelukanaviin ja käyttötilanteisiin. Mobiiliympäristöissä onkin mielekkäämpää puhua uusista visuaalisista sisällöistä, kuin yksinomaan elokuvasta.
Englanninkielinen sana Movie voidaan johtaa sanoista Moving Image – liikkuva kuva tai elävä kuva. MOBIE on samalla tapaa johdettavissa yhdistelmästä Mobile Image. MOBIE tarkoittaa paitsi kuvan itsensä liikettä, myös liikkeessä olevaa katsojaa, liikkeessä olevaa "valkokangasta" ja kuvan liikuttamista eri tekniikoin katsojalle verkon yli.
Mobiilielokuvan tekniikkaa on suoratoistopalvelin.
Aiheesta muualla

Medienkunstnetz (saksaksi) (englanniksi)
Japan Media Art Plaza (Arkistoitu – Internet Archive) (japaniksi) (englanniksi)
Luettelo Vilho Lammen teoksista

Luettelo Vilho Lammen teoksista sisältää Vilho Lammen maalauksia ja piirustuksia. Luettelon teokset ovat kronologisessa järjestyksessä niiden teokoajan mukaan.
14 vuotta kestäneen uransa aikana 37-vuotiaana kuolleen Vilho Lammen tuotannon on arvioitu käsittävän yli 550 teosta.
Suurin kokoelma teoksia on Oulun taidemuseossa. Kansallisgalleriassa on 13 teosta. Vilho Lampi -museossa Limingassa on noin 30 teosta, sekä kokoelma Lammen esineistöä. Teoksia on myös yksityiskokoelmissa ja Kalevan taidekokoelmassa. Turun taidemuseossa on yksi, sekä Helsingin taidemuseon Bäcksbackan kokoelmassa yksi Vilho Lammen teos.
Luettelo

| Nimi | Kuva | Maalausvuosi | Koko | Sijaintipaikka |
| --- | --- | --- | --- | --- |
| Avain-asetelma |  | 1922 | 28x33 cm | Yksityiskokoelma |
| Paateron poika Limingasta |  | 1924 | 45x30 cm | Yksityiskokoelma |
| Piirustuksia |  | 1924 | 12x10 cm | Yksityiskokoelma |
| Herätyskello-asetelma |  | 1926 | 40x30 cm | Yksityiskokoelma |
| Maalaismaisema |  | 1928 | 30x40 cm | Yksityiskokoelma |
| Kylänäkymä |  | 1928 | 28x29 cm | Yksityiskokoelma |
| Perunankuorija |  | 1928 | 80x75 cm | Yksityiskokoelma |
| Tuoli |  | 1928 | 60x55,5 cm | Yksityiskokoelma |
| Maalaismaisema |  | 1929 | 54x65 cm | Yksityiskokoelma |
| Ruhmu-Jussi |  | 1929 | 105 x 102 cm | Yksityiskokoelma |
| Talvimaisema Liminganjoelta |  | 1929 | 50x95 cm | Yksityiskokoelma |
| Viljamakasiini |  | 1929 | 74x81 cm | Oulun taidemuseo |
| Mietiskelijä |  | 1929 | 101,50x87,50 cm | Ateneum |
| Pokkasakki |  | 1929 | 117 × 126 cm | Oulun taidemuseo |
| Kaktus ikkunan ääressä |  | 1930 | 33,5x22.5 cm | Yksityiskokoelma |
| Iankaikkinen ikävä |  | 1930 | 35 × 49 cm | Oulun taidemuseo |
| Viinankeittäjät  |  | 1930 | 136 × 164 cm | Oulun taidemuseo |
| Hevoshuijarit |  | 1930 | 187 × 136 cm | Aineen taidemuseo |
| Sianhirtto |  | 1930 | 101 × 107 cm | Yksityiskokoelma |
| Mestaaja |  | 1930 | 91,5 × 91,5 cm | Oulun taidemuseo |
| Itsemurhaaja |  | noin 1930 |  | Aineen taidemuseo |
| Siltatanssit |  | 1930 | 82 × 96 cm | Ateneum |
| Pitäjän keisari |  | 1930 | 108 × 104 cm | Vilho Lampi -museo |
| Omakuva |  | 1930 | 149 x 84 cm | Yksityiskokoelma |
| Yö Retuperällä |  | 1930 | 47 × 61 cm | Yksityiskokoelma |
| Ikkuna Pariisista |  | 1931 | 61 × 48 cm | Vilho Lampi -museo |
| Sininen ämpäri |  | 1931 | 69,5 × 56 cm | Sanomalehti Kaleva |
| Omakuva |  | 1932 | 81,5 × 54 cm | Turun taidemuseo |
| Tyttö ja kissa |  | 1932 |  | Yksityiskokoelma |
| Maija ja ruusu |  | 1932 | 72 × 56 cm | Oulun taidemuseo |
| Ruma tyttö |  | 1933 | 47x39 cm | Yksityiskokoelma |
| Omakuva |  | 1933 | 69 x 50 cm | Yksityiskokoelma |
| Omakuva |  | 1933 | 46x36.5 cm | Ateneum |
| Asetelma |  | 1933 | 44,50 × 51,00 cm | Ateneum |
| Tyttö jään reunalla (Lapsifantasia) |  | 1933 | 36,5 × 47 cm | Yksityiskokoelma |
| Gramofoni |  | 1933 |  | Tampereen nykytaiteen museo |
| Liminganjoki |  | 1934 | 44 × 62,5 cm | Helsingin kaupungin taidemuseo |
| Poutalan sillalta |  | 1934 | 40 x 49 cm | Yksityiskokoelma |
| Raita |  | 1934 | 44 × 62 cm | Ateneum |
| Omakuva |  | 1934 | 43 × 65,5 cm | Vilho Lampi -museo |
| Äidin haudalla |  | 1934 | 197 × 137 cm | Oulun taidemuseo |
| Saunan katto |  | 1935 | 55 × 69 cm | Ateneum |
Aiheesta muualla

Pulkkinen, Pertti: Vilho Lammen tuotanto (rajoitettu lukuoikeus) Pro gradu, Jyväskylän yliopisto, julkaisuarkisto.  1980. Jyväskylän yliopisto. Viitattu 22.2.2020.
Maiseman ja mielen tulkitsija Vilho Lampi Oulun taidemuseo. Arkistoitu 3.3.2012. Viitattu 22.2.2020.
Monte Vista (Kalifornia)

Monte Vista on aavekaupunki Alamedan piirikunnassa Kaliforniassa. Se sijaitsee noin neljän kilometrin päässä piirikunnan pääkaupungista, Oaklandista. Monte Vistassa toimi postitoimisto vuosina 1865–1868.